VASTUVÕTUAEG JA -KOHT Taotlusi võetakse vastu 8.novembrist kuni 12.novembrini 2010. a PRIA keskuses. PRIA teenindusbüroo keskuses on avatud esmaspäeviti kell 8.30-18.00, teisipäevast reedeni kell 8.30-16.00.  Taotluse esitamise aja palume eelregistreerida internetipõhises eelregistreerimise süsteemis (www.pria.ee/broneering) või infotelefonil 737 7678.     Taotleja esitab toetuse taotlemiseks selleks ettenähtud tähtajal PRIA-le põllumajandusministri 5.mai 2010 määruse nr 51 "Toidukvaliteedikava raames toodetud toote teavitamis- ja edendamistoetuse saamise nõuded, toetuse taotlemise ja taotluse menetlemise täpsem kord"  lisas 1 toodud vormi kohase avalduse, lisas 2 toodud vormi kohase kavandatava tegevuse plaani. Kui taotluse esitab taotleja seadusjärgse esindusõiguseta  isik, tuleb esitada ka tema volitusi tõendav volikiri. Kui taotlejal on riikliku maksu maksuvõlg, peab see olema ajatatud ja PRIA-le tuleb esitada Maksu- ja Tolliameti tõendi selle kohta, et taotleja on tõendi väljastamise päeva seisuga tasunud maksud ajakava kohaselt.